આ રીતે ર૦ માળા કરો, દિવસમાં બે વાર એકવાર સવારે અને એકવાર સાંજે. જપ કરતી વખતે તમારા મનની શક્તિનો સંપૂર્ણ સ્રોત્ર મંત્રજાપમાં હોવો જોઇએ. શરૂઆતમાં દિવસની એક માળાથી શરૂ કરી ધીમે ધીમે સંખ્યા વધારતા જવી. આ સમયે સતર્ક એક જ વાતથી રહેવાનું કે ઊંઘ આવી ના જાય. નિયમિતતા અને પૂરી નિષ્ઠાથી કરેલા જપ અે પૂર્ણ સફળતાનું રહસ્ય છે. આમ કર્યા પછી તમે તમારી જાતને ચોક્કસ પૂછી શકો જ, “મેં શું પ્રગતિ કરી ?” આમ કરવાથી જ અાધ્યાત્મિક તડપ વધતી જશે. શ્રીરામકૃષ્ણ પરમહંસ માતાજીના પરમ ભક્ત હતા, તેઓ તેમની દિવ્ય ઇશ્વરીય મા ને રોજ કહેતા, “મા, આજે એક વધુ દિવસ ગયો અને મને તારાં દર્શન થયાં નહીં.”